**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL ROKIŠKIO RAJONO SAVIVALDYBĖS TRUMPALAIKIO TURTO PRIPAŽINIMO NEREIKALINGU IR NETINKAMU (NEGALIMU) NAUDOTI**

2024 m. birželio 28 d. Nr. ATF-51

Rokiškis

Vadovaudamasis Lietuvos Respublikos vietos savivaldos įstatymo 33 straipsnio 3 dalies 3 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 2 ir 8 punktais, Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Rokiškio rajono savivaldybės tarybos 2023 m. gegužės 25 d. sprendimu Nr. TS-157 ,,Dėl Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinimo“, 10.2 ir 11.3 papunkčiais, atsižvelgdamas į komisijos Obelių seniūnijos turtui pripažinti nereikalingu arba netinkamu (negalimu) naudoti ir tam turtui nurašyti bei likviduoti 2024 m. birželio mėn. 26 d. sąrašą:

1. P r i p a ž į s t u nereikalingu ir netinkamu (negalimu) naudoti fiziškai ir funkciškai nusidėvėjusį, pasenusį, toliau eksploatuoti netinkamą Rokiškio rajono savivaldybės administracijos Obelių seniūnijos trumpalaikį turtą pagal pridedamą priedą.

2. N u r o d a u Rokiškio rajono savivaldybės administracijos Obelių seniūnijai likviduoti turtą nurodytą šio įsakymo priede.

3.N u r o d a u Centralizuotos buhalterinės apskaitos skyriui nurašyti turtą nurodytą šio įsakymo priede.

Šis įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos iki teisminio administracinių ginčų nagrinėjimo tvarkos įstatymo nustatyta tvarka.

Jaunimo reikalų koordinatorius (vyriausiasis specialistas),

vykdantis administracijos direktoriaus pareigas                                          Gediminas Kriovė

Aldona Žėkienė